沙沙合桃糊香噴噴熱辣辣，表面有光澤，賣相好吸引，而且鋪滿烘烤過嘅合桃碎，真材實料。合桃糊質感幼滑，甜度稠度適中，唔過稀唔過杰。糖水本身合桃味唔算好香濃，合桃比例再多少少會更好。但係如果連埋合桃碎一齊食，合桃味會又返返黎喎。香脆嘅合桃碎配搭合桃糊，唔單只增加整體合桃香味，同時令口感更豐富，冇咁糊口同膩。食完之後，口裡面好耐仲留有合桃香。不愧為招牌菜呢！鍾意食糊的話，一定唔好錯過啦！Yummy Yummy